12/03/2019 | Administración LocalMunicipal
As Pontes de García Rodríguez
Secretaría
Convocatoria e Bases selección técnico de prospección e inserción laboral

Mediante o Decreto 365/2019, do 6 de marzo, o concelleiro-delegado da Área de Réxime Interno e Recursos Humanos resolveu convocar o proceso de selección dun funcionario interino coa categoría de técnico de prospección e inserción laboral, mediante concurso-oposición e, para tal efecto, aprobou as seguintes As presentes bases regulan o procedemento para a selección dun (1) funcionario interino, coa categoría de técnico/a, para a realización de accións de prospección e inserción laboral no marco do programa integrado de emprego (PIE) “Pontes de Emprego II” do Concello das Pontes de García Rodríguez, desenvolvido en virtude do establecido na Orde da Consellería de Economía, Emprego e Industria da Xunta de Galicia, do 31 de maio de 2018, pola que se establecen as bases reguladoras e a convocatoria pública para a concesión de subvencións para a posta en práctica de programas integrados de emprego en Galicia durante os anos 2018 e 2019 (DOG núm.118, do 21 de xuño de 2018); todo elo de conformidade co disposto na Lei 7/1985, de 2 de abril, reguladora das Bases do Réxime Local, o Real Decreto Lexislativo 781/1986, de 18 de abril, polo que se aproba o texto refundido das disposicións legais vixentes en materia de Réxime Local, o Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público (TR-EBEP), a Lei 2/2015, de 29 de abril, de emprego público de Galicia (LEPG), e demais disposicións de pertinente aplicación. En materia de definición, características e réxime retributivo do posto de traballo obxecto desta convocatoria, estarase ao establecido en postos de similar natureza existentes no concello. A selección da persoa candidata máis idónea realizarase a través do procedemento de selección de concurso-oposición libre, motivado pola urxencia para cubrir o devandito posto, que ven determinada polo prazo de inicio das accións previstas. Obxecto: Desenvolvemento das accións inherentes ao posto e previstas no PIE “Pontes de Emprego II”, subvencionado pola Consellería de Economía, Emprego e Industria mediante resolución do director xeral de Orientación e Promoción Laboral, notificada ao Concello das Pontes en data 2 de novembro de 2018 (RE nº 6134). Denominación: Técnico/a de prospección e inserción laboral. N.º de postos: 1 Grupo de clasificación profesional (artigo 76 do RDL 5/2015, de 30 de outubro): Subgrupo A2. Retribucións do posto: Soldo: O correspondente ao Subgrupo A2 Complemento de Destino: nivel 23 Xornada: A tempo parcial (0,5) Titulación mínima esixible: Título de nivel 2, equivalente ou superior, do Marco Español de Cualificacións para o Ensino Superior (inclúense as diplomaturas universitarias). Diplomatura ou grao en Relacións Laborais, Licenciatura ou Grao en Dereito, Licenciatura ou Grao en Ciencias do Traballo e Licenciatura ou Grao en Psicoloxía, e similares. Outros coñecementos: Posuír a seguinte titulación en Lingua Galega: Celga 4 ou equivalente. Contido funcional: As accións a desenvolver no posto son: – Accións da procura de emprego para as participantes, tendo en conta as características e localización das mesmas. – Realización de accións para a mellora da empregabilidade, da procura activa de emprego e desenvolvemento de recursos para o emprego. – Impartición da formación relacionada coa procura de emprego a través da internet contemplada no Programa Integrado de Emprego “Pontes de Emprego II”. – Realización de prospeccións do mercado laboral e captación de ofertas e prácticas, así como de entidades ou empresas colaboradoras no programa. Investigar sobre os nichos de emprego. – Difundir as accións formativas e de diversa natureza levadas a cabo no programa, así como a bolsa de emprego do programa e vías colaborativas a través de reunións e contactos con empresas e entidades. – Realizar sensibilización de xénero no eido empresarial e explicar as políticas activas de emprego e de como estas se xestionan e afecta á empresa e á xestión laboral na empresa. – Realización de accións para a mellorada da empregabilidade, da procura activa de emprego, desenvolvemento de recursos para o emprego. Duración do contrato: 4 meses, fixándose orientativamente o seu remate para o 31/07/2019. Modalidade: nomeamento como funcionario interino, no posto de técnico de prospección e inserción laboral para o desenvolvemento de accións no ámbito do PIE “Pontes de Emprego II”, consonte ao programa establecido e ó abeiro do establecido no artigo 10.1. c) do TR-EBEP. Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: a) Ter a nacionalidade española ou algunha outra que, con arranxo ao disposto no artigo 52 da LEPG, permita o acceso ao emprego público. b) Estar en posesión, ou en condicións de obtelo na data na que remate o prazo de presentación de solicitudes, do título de nivel 2, equivalente ou superior, do Marco Español de Cualificacións para o Ensino Superior (inclúense as diplomaturas e licenciaturas universitarias). c) Non ter sido separado mediante expediente disciplinario do servizo de ningunha Administración Pública ou dos órganos nos constitucionais ou estatutarios das Comunidades Autónomas (CCAA), nin estar en situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder ao corpo ou escala de persoal funcionario do que a persoa fora sido separada ou inhabilitada. d) No caso de nacionais doutros Estados, non estar inhabilitado ou en situación equivalente, nin ter sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. e) Ter cumpridos 16 anos e non exceder, no seu caso, da idade máxima de xubilación forzosa. f) Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. g) Estar en posesión do CELGA 4, ou equivalente, ou estar en condicións de obtelo antes do remate do prazo de presentación de instancias. A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten o coñecemento requirido da Lingua Galega, ou estar en condicións de obtelo dentro do prazo de presentación de instancias, deberán realizar unha proba específica do seu coñecemento, de conformidade co establecido no apartado 8 das presentes bases, e dentro da fase de oposición contemplada, na que se cualificará ao/á aspirante como apto ou non apto. As instancias de participación, dirixidas ao señor Alcalde do concello das Pontes, presentaranse no Rexistro Xeral do concello, en horario de oficina, durante o prazo de 5 días hábiles contados a partir do día seguinte ao de publicación do anuncio da convocatoria no Boletín Oficial da Provincia. Poderán tamén remitirse na forma determinada na Lei 39/2015, de 1 de outubro, do Procedemento Administrativo Común das Administracións Públicas (LPACAP). Se conforme a este precepto se presenta a instancia a través das oficinas de correos, deberá aparecer o selo na propia solicitude. Doutro modo, a data de anotación no Rexistro Xeral será a que se teña en conta a tódolos efectos. Co obxecto de coñecer a presentación das instancias noutros rexistros ou en correos e poder realizar o seu seguimento, nestes supostos, as persoas solicitantes deberán comunicalo durante o mesmo prazo de presentación de instancias, remitindo copia da solicitude presentada e xa rexistrada, mediante fax ao número: 981453185 Modelo de instancia: As persoas aspirantes terán a súa disposición un modelo de instancia, que poderán solicitar persoalmente ou descargalo da páxina web do concello (aspontes. org). As persoas aspirantes farán constar na instancia que reúnen tódolos requisitos sinalados na base 3ª, e achegarán inescusablemente os seguintes documentos: - Fotocopia do DNI ou documento recoñecido en vigor. - Relación dos méritos que aleguen para a súa avaliación na fase do concurso. - Documentación acreditativa dos méritos alegados, segundo o establecido nestas bases, en orixinal ou fotocopia cotexada por fedatario público ou por funcionario competente, pois non se tomarán en consideración nin serán valorados aqueles méritos que non se aleguen e non queden debidamente acreditados, en tódolos seus extremos, dentro do prazo de presentación de instancias. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). Coa presentación da instancia para tomar parte no proceso selectivo entenderase que as persoas interesadas aceptan e acatan todas e cada unha das bases desta convocatoria. Expirado o prazo de presentación de instancias, o Concelleiro Delegado de Réxime Interno e RR. HH. ditará resolución declarando aprobada a lista provisional de admitidos/as e excluídos/as. En dita resolución, que será publicada no taboleiro de anuncios da Corporación e na páxina web do concello das Pontes, indicarase o nome, apelidos e DNI dos admitidos/as e excluídos/as, coas causas da exclusión, e concederá un prazo de tres (3) días hábiles para a emenda da documentación necesaria para participar no proceso. No caso de que non existan aspirantes excluídos/as, a lista de admitidos/as quedará aprobada definitivamente sen abrir o prazo de emenda de documentación. Só se terán en conta para a fase de concurso os méritos aportados dentro do prazo de presentación de solicitudes, non tomándose en consideración os que se acheguen con posterioridade ao remate de dito prazo, que serán considerados como achega de nova documentación fora de prazo. As reclamacións serán aceptadas ou rexeitadas por resolución do Concelleiro Delegado de Réxime Interno e RR. HH., aprobando a lista definitiva de admitidos/as e excluídos/as; na mesma, determinarase o lugar, data e hora de comezo do proceso selectivo, así como a composición definitiva do Tribunal. A referida resolución publicarase no taboleiro de anuncios da Corporación e na paxina web municipal. O Tribunal estará formado por un/ha Presidente/a, Secretario/a e 3 vogais, designándose un suplente para cada unha das persoas integrantes. A designación dos membros do Tribunal, titulares e suplentes, farase na resolución da Concellería Delegada pola que se aprobe a listaxe definitiva de admitidos/as e excluídos/as, de conformidade co establecido no artigo 60 do TR-EBEP. Todos os vogais deberán contar con nivel de titulación igual ou superior á esixida para o acceso á praza. O Tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do Presidente e do Secretario. As persoas membros do Tribunal deberán absterse de intervir, comunicándolle á autoridade competente, cando concorran nelas circunstancias das previstas no artigo 28 da LRXAP ou tivesen realizado tarefas de preparación a probas selectivas nos cinco anos anteriores á publicación da convocatoria. Asemade, as persoas aspirantes poderán recusar ás persoas membros do Tribunal cando concorran as ditas circunstancias, segundo o disposto no artigo 29 da mesma Lei. O Tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. O Tribunal poderá dispoñer a incorporación de persoas asesoras especialistas para as probas que considere pertinentes, que se limitarán ao exercicio das súas especialidades técnicas en base exclusivamente as cales colaborarán co órgano de selección. O seu nomeamento realizarase por resolución da Concellería Delegada. As decisións adoptaranse por maioría de votos dos membros asistentes, resolvendo en caso de empate o voto de calidade do Presidente. Para os efectos de percepción de asistencias, o Tribunal terá a categoría 2ª das sinaladas no Real Decreto 462/2002 do 24 de maio, sobre indemnizacións por razón do servizo. Coa resolución comprensiva da relación definitiva de aspirantes admitidos e excluídos, a publicar no taboleiro de anuncios e na web municipais, determinarase a composición nominativa do Tribunal cualificador, o lugar, data e hora na que se citará ao mesmo para a súa primeira sesión (constitutiva), así como para o inicio do proceso selectivo. O sistema selectivo empregado será o de concurso-oposición libre. Os sucesivos anuncios sobre puntuación e realización das probas da fase de concurso e de oposición, así como aqueloutros anuncios que poidan proceder, efectuarase no taboleiro de anuncios da Corporación e na web municipais. Se durante o desenvolvemento do proceso selectivo chegase a coñecemento do Tribunal que algún dos aspirantes carece de calquera dos requisitos esixidos na convocatoria, será excluído, previa audiencia do interesado, comunicándoo no mesmo día á autoridade que convocou o proceso selectivo. Os exercicios da fase oposición serán de carácter obrigatorio e eliminatorio, agás o que, de ser o caso, se deba realizar para a acreditación do coñecemento do galego (no que os/as aspirantes serán cualificados como aptos ou non aptos). As persoas aspirantes que non acrediten estar en posesión do nivel de coñecemento de galego requirido (CELGA 4 ou equivalente), ou que non estean en condicións de acreditalo documentalmente dentro do prazo de presentación de instancias, deberán realizar unha proba específica de competencia en lingua galega, antes do inicio da fase de oposición. A proba será determinada polo Tribunal, debendo ser acorde coas características funcionais do posto así como demostrarse nela unha competencia similar á esixida para obter o certificado de lingua galega (CELGA 4) correspondente. Esta proba cualificará ás persoas aspirantes como APTAS ou NON APTAS. As persoas que non obteñan a cualificación de APTAS quedarán eliminadas do proceso selectivo, dado que non cumpren un dos requisitos esixidos para poder participar. O procedemento de selección constará de dúas fases: fase de concurso de méritos e fase de oposición. Fase de concurso: O baremo do concurso será o seguinte: 1. Titulación académica: Por posuír unha titulación (ademais da que se require como acceso na base correspondente 3ª. b), de Diplomado/a universiatrio/a, de Licenciado/a universitario/a, ou grao universitario, valorarase con 0,50 puntos. A estes efectos non será tida en conta a Diplomatura que teña servido para acadar a Licenciatura ou o Grao correspondente. Neste suposto, terase en conta, de selo caso, o de nivel superior.1. Formación complementaria. Valoraranse cursos, másters e certificados en materias relacionados co posto ofertado: orientador laboral, procura de emprego, intemediación laboral, formación relacionada coa xestión laboral e socio-laboral, a igualdade no ámbito do emprego, emprego, docencia ou aptitude pedagóxica, cun mínimo de 10 horas, ata un máximo de 3 puntos. Por cada acción formativa de 10 a 30 horas: 0,25 puntos Por cada acción formativa de 31 a 100 horas: 0,55 puntos Por cada acción formativa de 101 a 200 horas: 0,75 puntos Por cada acción formativa de 201 horas en adiante: 1,5 puntos Acreditarase mediante título ou certificado de organismo oficial, que especifique número de horas.2. Experiencia profesional A experiencia profesional deberá acreditarse a través da certificación oficial de vida laboral actualizada máis copia do contrato ou certificado da administración correspondente en que consten as tarefas realizadas ata un máximo de 6 puntos. Cando se trate de colaboracións, bolsas ou prácticas, estas deberan acreditarse mediante certificación de organismos oficiais na cal deberá constar o tempo de realización. Por cada mes realizando tarefas na administración pública directamente relacionadas co posto ofertado de prospector/a e inserción laboral en “Programas integrados de Emprego”: 0,2 puntos. Por cada mes realizando tarefas indirectamente relacionadas (nunha administración pública ou en empresas privadas) co posto ofertado de prospector/a e inserción laboral: 0,05 puntos.3. Puntuación adicional por acreditación de discapacidade. As persoas aspirantes que acrediten un grao de discapacidade igual ou superior ao 33%, e a compatibilidade entre a discapacidade e o desenvolvemento das tarefas e funcións do posto mediante o correspondente certificado do órgano competente, obterán unha puntuación adicional de 0,50 puntos. Fase oposición: Exercicio de carácter práctico. A fase de oposición consistirá na resolución dun suposto práctico referido ás actividades a desenvolver durante a execución dun Programa Integrado para o emprego, relacionado coas materias contidas no temario que se recolle de seguido, sen que teña que adaptarse ao contido dun tema específico.1. A Orde da Consellería de Economía, Emprego e Industria, do 31 de maio de 2018, pola que se establecen as bases reguladoras e a convocatoria pública para a concesión de subvencións para a posta en práctica de programas integrados de emprego de Galicia durante os anos 2018 e 2019.2. As entrevistas de orientación laboral. Desenvolvemento das sesións de orientación.3. Os itinerarios personalizados de inserción laboral (IPIS) a través da orientación laboral. Características, elaboración e metodoloxía.4. Ferramentas facilitadoras para o emprego. A carta de presentación. A autocandidatura. O currículo vitae. A axenda de busca. O emprego nas redes sociais. O emprego a través da internet.5. A entrevista de selección. Definición, obxectivos e tipoloxía.6. Características persoais facilitadoras do acceso ao mercado de traballo.7. Variables profesionais determinantes no proceso de busca de emprego.8. A orientación laboral. Atención individualizada.9. A prospección do mercado de traballo. Concepto e fases. Fontes de financiamento.10. O mercado laboral da comarca, oportunidades e perspectivas de empregabilidade.11. Análise dos postos de traballo.12. Planificación e xestión do proceso de busca de emprego. A axenda de busca activa e eficaz do traballo.13. Os programas integrados en materia de emprego. Entidades beneficiarias, duración e contía das subvencións.14. Os programas integrados en materia de emprego. Concepto, obxectivos e destinatarios. O seu desenvolvemento e xustificación. O Tribunal determinará dúas opcións de probas con iguais características, procedendo a sortearse o día da proba cal será a elixida para executarse. O tempo máximo para a realización do exercicio será de 60 minutos. Finalizada a proba escrita, e inmediatamente despois, os candidatos serán citados individualmente para a lectura do seu proxecto ante o Tribunal en sesión pública á que poderán asistir, se así o desexan, o resto de aspirantes que se presenten á proba. O Tribunal poderá realizar cantas cuestións considere oportunas para un maior discernimento da adecuación do proxecto aos obxectivos do Programa Integrado. Valoraranse os coñecementos da persoa candidata, a calidade do proxecto ou suposto presentado e a capacidade das persoas aspirantes para explicar e facer chegar os contidos do mesmo, así como a claridade na exposición. A proba cualificarase de 0 a 20 puntos, debéndose obter unha puntuación mínima de 10 puntos, para aprobar a proba. A puntuación final obterase sumando as puntuacións acadadas na fase de oposición e a obtida na fase de concurso. No caso de empate na puntuación total do concurso-oposición terase en conta, prioritariamente, a puntuación obtida na fase de oposición, e de persistir o empate empregaranse como criterio de desempate a experiencia profesional acreditada na fase de concurso. En caso de que persista o empate, este resolverase en sorteo público. Coas persoas opositoras que superaran o proceso e teñan unha maior puntuación, pero non obtiveran o posto, elaborarase unha bolsa de traballo para posibles contratacións derivadas do PIE “Pontes de Emprego II”. Rematada a fase de concurso, o Tribunal fará pública a puntuación obtida polas persoas candidatas no taboleiro de anuncios da Corporación e na páxina web do concello das Pontes. Rematado o proceso selectivo, o Tribunal fará pública a puntuación total das persoas candidatas propoñendo a contratación da que obteña a maior puntuación final. As persoas aspirantes seguintes, que superaran a proba, se as houbera, determinadas por orde descendente de puntuación, poderán ser chamadas (sempre respectando a orde da listaxe), en primeiro lugar para o caso de que a persoa proposta non chegue a tomar posesión por calquera motivo e tamén para cubrir procesos de incapacidade temporal, maternidade, vacacións, permisos ou calquera outra circunstancia, sempre durante o período especificado nas presentes bases, e para as funcións do posto, mediante nomeamento interino. A eventual cobertura do posto por calquera destes motivos dará lugar ao pase ao final da listaxe unha vez rematado. O rexeitamento na chamada provocará tamén o pase ao final da lista, excepto casos debidamente xustificados (motivos médicos ou cumprimento dun deber inescusable, debidamente acreditados), que producen o mantemento do posto. A Concellería Delegada resolverá a contratación da persoa proposta polo Tribunal, así como a relación de aspirantes que pasarán a formar parte da lista de substitucións. En todo o non previsto nas presentes bases, o Tribunal quedará facultado para resolver e/ou interpretar as dúbidas que se poidan presentar, e tomar os acordos necesarios para a boa orde e adecuado desenvolvemento do proceso; e, todo ilo, con pleno sometemento ás previsións normativas aplicables ao respecto, e con arranxo ao sentido e contido das propias bases. As presentes bases, as respectivas convocatorias e cantos actos administrativos se deriven das mesmas, e das actuacións do tribunal, poderán ser impugnados, polos interesados, tanto en vía administrativa como contenciosa, nos casos e na forma establecidos pola normativa aplicable ao respecto. As bases máis o anuncio da convocatoria publicaranse no Boletín Oficial da Provincia, na páxina web e no taboleiro de anuncios da Corporación. Os sucesivos anuncios referentes a este proceso selectivo serán publicados unicamente na páxina web e no taboleiro de anuncios da Corporación.“ As Pontes de García Rodríguez, 7 de marzo de 2019 José Álen Álvarez Concelleiro-delegado da Área de Réxime Interno e Recursos Humanos